Som svar til Albert.

Jeg tror ikke hverken erhvervslivet eller landbruget bliver fritaget. Grunden til at du hører om biler og fly og de andre ting du bruger er 1) at du interesserer dig for det, og derfor klikker/ser det og 2) at mine kolleger i pressen VED at du klikker på det og derfor skriver om det.

Og alle eksemplerne du kommer med er fine nok - de ændrer bare ikke på graferne der taler tydelige sprog. De sidste 100 år har vi set en temperaturstigning med en kurve der aldrig er set før - og naturbrandene du nævner kommer fordi der er mere tørt og varmt. Og brændeovnenes udledning slår flere mennesker ihjel hvert år end der bliver dræbt i trafikken - mange flere endda.

Og sådan kan vi danse frem og tilbage. Men faktum er, at vi udleder alt, alt for meget og det skal vi holde op med. Alt det andet er bare undskyldninger og bortforklaringer og whataboutism.